2. Somalija: rutinski poboji civilistov (glasovanje)
Pred glasovanjem o odstavku 8:
Marios Matsakis
Gospod predsednik, da bi se izognili možni zmedi v zvezi s plovili, ki so jih napadli pirati ob obali Somalije, predlagam, da se v odstavku 8 za besedama "zlasti tista" doda beseda "plovila". S tem se strinjata skupini PPE-DE in PSE.
Manuel Medina Ortega
(ES) Gospod predsednik, skupina socialdemokratov je v zvezi z odstavkom 8 predlagala glasovanje po delih, da bi glasovali proti drugemu delu, ker je zadnja besedna zveza v zvezi s "humanitarnimi plovili" omejevalna. Predlog spremembe, ki ga je predložil gospod Matsakis, pomeni, da glasovanje po delih ni potrebno ter da bomo lahko glasovali o besedilu kot celoti. Zato predlagam, da sprejmemo ustni predlog spremembe ter da o odstavku 8 ne glasujemo po delih.
(Ustni predlog spremembe je bil sprejet.)
